16. ΝΟΜΟΣ 6437 της 29 Δεκ. 1934/3 Ιαν. 1935 Περί συστάσεως δικαστηρίου πρωτοδικών εν Αγρινίω. Άρθρ.1.-1.Συνιστάται δικαστήριον πρωτοδικών υπό το όνομα "Πρωτοδικείον Αγρινίου", εδρεύον εν Αγρινίω, υπαγόμενον εις το εφετείον Πατρών, και περιλαμβάνον εν τη δικαιοδοσία αυτού τας περιφερείας των ειρηνοδικείων Αγρινίου, Κουρήτιδος και Βάλτου αποσπωμένας εκ της δικαιοδοσίας του πρωτοδικείου Μεσολογγίου. Βλ. όμως απόσπασιν της περιφερείας Ξηρομέρου (τμήμα Ανακτορίων του Σολλίου) εκ της δικαιοδοσίας του πρωτοδικείου Αγρινίου και υπαγωγήν της εις την του πρωτοδικείου Πρεβέζης, κατά τα εν σχολ. άρθρ. 3 ν. 296/1914 (ανωτ. αρ. 9). 2.Αι πολιτικαί και ποινικαί δίκαι της ως άνω οριζομένης περιφερείας του πρωτοδικείου Αγρινίου, αι διατελούσαι εκκρεμείς ενώπιον του πρωτοδικείου εξ ου αποσπάται αύτη, μεταβιβάζονται αυτοδικαίως και άνευ διακοπής εις το πρωτοδικείον Αγρινίου, από της ενάρξεως των εργασιών αυτού πλην των υπό (την) διάσκεψιν διατελουσών, αίτινες μεταβιβάζονται ωσαύτως μετά την έκδοσιν της αποφάσεως ή του βουλεύματος, εάν δι' αυτών δεν περατούται οριστικώς η δίκη. Άρθρ.2.-Ο δήμος Αγρινίου θέλει καταβάλλει επί μίαν τριετίαν υπέρ του δημοσίου ταμείου ποσόν εκ δρχ. 400.000 κατ' έτος ως πρώτου έτους λογιζομένου του έτους 1934-35. Δι' αποφάσεως του νομάρχου Αιτωλοακαρνανίας θέλει αναγράφεσθαι εις τον προϋπολογισμόν εκάστης κοινότητος εκ των υπαχθησομένων εις το συνιστώμενον πρωτοδικείον Αγρινίου, ως υποχρεωτική εισφορά, κατά την περίοδον της άνω τριετίας, ποσόν ανερχομένον εις 2% επί των πόρων αυτής υπέρ του ως άνω εισφερομένου υπό του δήμου Αγρινίου. Ο τρόπος της καταβολής των ανωτέρω ποσών κανονισθήσεται δια Διατάγματος. Βάσει του άνω άρθρου εξεδόθη το Β.Δ. της 17/22 Δεκ. 1938 περί του τρόπου της καταβολής της εισφοράς του Δήμου Αγρινίου κλπ. Άρθρ.3.-1.Θέσεις υπογραμματέων ορίζονται παρά τω πρωτοδικείω Αγρινίου τρεις και γραφέων τρεις, παρά δε τη εισαγγελία υπογραμματέως μία και γραφέων δύο, καταργουμένων αντιστοίχως θέσεων δύο υπογραμματέων και δύο γραφέων παρά τω πρωτοδικείω και τη εισαγγελία Μεσολογγίου. 2.Αι θέσεις των υπογραμματέων και γραφέων του πρωτοδικείου και εισαγγελέως Αγρινίου πληρούνται κατά προτίμησιν εξ ομοιοβάθμων του πρωτοδικείου και εισαγγελίας του Μεσολογγίου, εφ' όσον ήθελον υποβληθή σχετικαί αιτήσεις τούτων. Άρθρ.4.-Από της ισχύος του παρόντος, επί πάσης εκδιδομένης υπό των υπαχθησομένων εις την δικαιοδοσίαν του πρωτοδικείου Αγρινίου ειρηνοδικείων και πταισματοδικείων πολιτικής ή καταδικαστικής ποινικής αποφάσεως επιβάλλεται πρόσθετον τέλος εκ δραχμών (25)50, εισπραττόμενον δι' επικολλήσεως ισαξίου κινητού επισήματος επί της πρώτης σελίδος εκάστης αποφάσεως διαγραφομένου κατά τας κειμένας διατάξεις. Από της ενάρξεως της λειτουργίας του πρωτοδικείου Αγρινίου, το αυτό πρόσθετον τέλος επιβάλλεται και επί πάσης πολιτικής ή καταδικαστικής ποινικής αποφάσεως, εκδιδομένης υπ' αυτού ή του προέδρου των πρωτοδικών αυτού, εισπραττόμενον κατά τον αυτόν τρόπον, επί δε των εις βάρος των καταδικαζομένων επιδικαζομένων υπό του πλημμελειοδικείου Αγρινίου και των εις αυτό υπαχθησομένων πταισματοδικείων αποληψίμων εξόδων επιβάλλεται πρόσθετον ποσοστόν 10%, εισπραττόμενον μετά των εξόδων τούτων. Το εντός ( ) ποσόν διωρθώθη συμφώνως προς την κατά τα άρθρ. 1 και 3 Α.Ν. 1578/1939 (τόμ. 28) ενοποίησιν των παγίων τελών χαρτοσήμου. Άρθρ.5.-Ημέρα ενάρξεως της λειτουργίας του πρωτοδικείου Αγρινίου ορίζεται η 1 Νοεμ. 1934, μέχρι δε της ημέρας ταύτης πρέπει να έχη καταβληθή το ήμισυ τουλάχιστον της πρώτης ετησίας εισφοράς. Δεν επιτρέπεται η υπαγωγή εις το πρωτοδικείον Αγρινίου ή τα εις τούτο υπαγόμενα ειρηνοδικεία ή πταισματοδικεία άλλου τινός χωρίου ή συνοικισμού ή και ολοκλήρου ειρηνοδικείου ή τμήματος της περιφερείας αυτού, πλην των δια του παρόντος νομοσχεδίου καθοριζομένων, μη ισχυούσης ούτω εις την προκειμένην περίπτωσιν της γενικής διατάξεως του ν. 296 του 1914 (ανωτ. αρ. 9). Δια Δ/τος κανονισθήσεται πάσα αναγκαία προς εκτέλεσιν του παρόντος λεπτομέρεια. Ημέρα ενάρξεως των εργασιών του πρωτοδικείου Αγρινίου ωρίσθη η 9 Μαΐου 1935 δια του Π.Δ. της 2/8 Φεβρ. 1935 περί ορισμού ημέρας ενάρξεως των εργασιών του πρωτοδικείου Αγρινίου. Σελ. 155 Εφετεία και Πρωτοδικεία 6.Β.γ.16